એક સ્પર્ધામાં પ્રતિસ્પર્ધી સામે ટક્કર લઈ રહેલાં મજિઝિયા

અહીં પંજા લડાવવાની કોઈ સ્પર્ધાની વાત થઈ રહી છે એ તમને ખબર પડી ગઈ હશે પણ અહીં જેમના પંજાની વાત છે એ કોના છે એ વિશે તમે કંઈ વિચાર્યું?

બે છોકરાઓ પંજા લડાવતા હશે અને તેમની ચારેબાજુ ઊભીને તેમનો ઉત્સાહ વધારી રહેલા લોકોમાં છોકરીઓ પણ હશે એવું તમે વિચાર્યું હોય તે શક્ય છે. 

હકીકત થોડી અલગ છે. અહીં બે છોકરીઓ છે. જે પંજા લડાવીને પોતપોતાની તાકાત દેખાડી રહી છે. 

હવે તમારી કલ્પનાની તસ્વીર થોડી ધૂંધળી થઈ હશે. એવું થવું વાજબી છે કારણ કે છોકરીઓને આર્મ રેસલિંગ એટલે કે પંજા લડાવતી આપણે બહુ ઓછી જોઈ છે. 

તમે આ વાંચ્યું કે નહીં?

આર્મ રેસલિંગ કરતી આવી જ એક છોકરીનો પરિચય અમે કરાવીએ છીએ. 

એ છોકરી કેરળના કોઝીકોડ જિલ્લાની છે અને માત્ર 24 વર્ષની એ છોકરી ડેન્ટિસ્ટ્રીનો અભ્યાસ કરી રહી છે. 

અમે મજિઝિયા ભાનુની વાત કરી રહ્યા છીએ. મજીજિયાની ઓળખ હિજાબ પહેરીને આર્મ રેસલિંગ કરતી એક છોકરી તરીકેની છે. 

મજિઝિયાને બોડી બિલ્ડિંગનો શોખ છે અને તે પાવર લિફટિંગ પણ કરે છે. 

કોઝીકોડના ઓરક્કાટેરી ગામમાં રહેતી મજિઝિયાએ પ્રોફેશનલ ખેલાડીના સ્વરૂપમાં આર્મ રેસલિંગની તથા બોડી બિલ્ડિંગ સ્પર્ધાઓમાં ભાગ લેવાનું છેલ્લા એક વર્ષથી જ શરૂ કર્યું છે અને ત્રણ ચંદ્રકો જીતી ચૂકી છે. 

ડેન્ટીસ્ટ્રીના ચોથા વર્ષમાં અભ્યાસ કરતી મજિઝિયાની હાલ પરીક્ષા ચાલી રહી છે.

ક્યારથી છે ચર્ચામાં?

મજિઝિયાએ બોડી બિલ્ડિંગ સ્પર્ધા સુવર્ણ ચંદ્રક મેળવ્યો હતો

ગયા વર્ષે ઇન્ડોનેશિયામાં યોજાયેલી એશિયન પાવરલિફટિંગ સ્પર્ધામાં મજિઝિયાએ સિલ્વર મેડલ જીત્યો ત્યારે બધાનું ધ્યાન સૌપ્રથમ વખત ખેંચાયું હતું. 

મજિઝિયાએ હિજાબ પહેરીને એ સ્પર્ધામાં ભાગ લીધો હતો અને તેના પહેરવેશની ચર્ચા સોશિયલ મીડિયા પર થવા લાગી હતી. એ સ્પર્ધામાં કુલ 14 દેશોએ ભાગ લીધો હતો. 

એ પછી આ વર્ષે ફેબ્રુઆરીમાં કેરળમાં યોજાયેલી બોડી બિલ્ડિંગ સ્પર્ધામાં મજિઝિયાએ મિસ્ટર કેરળ (ફીમેલ)નો પુરસ્કાર પોતાના નામે કર્યો હતો. 

તેમાં પણ મજિઝિયાએ હિજાબ પહેરીને ભાગ લીધો હતો.

આ વર્ષે કોચ્ચીમાં યોજાયેલી મહિલાઓની ફિટનેસ ફિઝીક સ્પર્ધામાં મજિઝિયાએ શાનદાર પ્રદર્શન કર્યું હતું અને સુવર્ણ ચંદ્રક જીત્યો હતો. 

હવે મજિઝિયાની નજર ઓક્ટોબરમાં તુર્કીમાં યોજાનારી 40મી આર્મ રેસલિંગ વિશ્વ ચેમ્પિયનશીપમાં વિજેતાપદ મેળવવા પર છે. 

વર્લ્ડ આર્મ રેસલિંગ ફેડરેશનની આ સ્પર્ધા 12થી 21 ઓક્ટોબર સુધી એંટાલિયામાં... \n\nમને ઉપરના લેખ માટે સારું શીર્ષક આપો.
પંજા વડે પ્રતિસ્પર્ધીને ઘૂળ ચટાડતી હિજાબવાળી છોકરીને ઓળખો છો?